KLUBI 700
Matt oli nii uimane ja pea käis nii ringi,
et ta ei osanud isegi 112 helistada.
Ta naine Amy oli juba teadvuseta.
Majas lekkiv vingugaas
mürgitas seda abielupaari tänupüha hommikul.
Kuidas nad ühes oma sündimata lapsega
selles siiski ellu jäid?
Saate kohe teada.
Tänupüha on mu lemmikaegu aastas.
Oleme oma peredega väga lähedased
ja mulle meeldib, kui kõik kokku tulevad.
See on suur püha ja sündmus ja kahtlemata mu lemmik.
Amy ootas 2017. a.
järjekordset tänupüha tähistamist oma vanemate kodus.
Tal oli veel paar rooga valmistada,
kuid tänupüha hommikul k 4.00 ärgates oli tal paha olla.
See oli nii kummaline...
Õhk oli kuidagi paks ja ma ei saanud hästi hingata.
Ka oli mul peavalu.
See kõik oli nii ebaloogiline.
Küll aga mõtles ta sel hetkel oma sündimata lapsele.
Amyl oli üks raseduse katkemine selja taga
ja neil kulus aastaid,
enne kui nad kunstliku viljastumise kaudu
taas lapseootele jäid.
Nii oli Amy 7. kuud rase.
Kogu mu raseduse ajal toimus midagi,
mistõttu arvasin, et seekordne halb enesetunne
on ka mu rasedusega seotud.
Matt ärkas ja läks Amyt otsima.
Kuid temagi oli uimane ja tal oli raske hingata.
Pea oli täitsa sassis.
Ma ei mäletanud midagi ega suutnud mõelda millelegi.
Kuid teadsin, et allkorrusel on veelgi hullem.
Mu põlved olid nõrgad ja mul oli raskusi püsti seismisega.
Ta leidis Amy diivanilt ja aitas ta tagasi voodisse.
Kuuldes, et ka Amyl on halb olla, teadis Matt, et midagi on viltu.
Nii jooksis ta alla korrusele, püüdes pingsalt 112 helistada.
Teadsin, et hädaabi number on olemas,
aga ei suutnud seda numbrit meenutada.
Nähes aga telefonis oma isa pilti koos numbriga,
valisin selle.
Olin ärevil ja hirmunud, sest ei teadnud, mis seis on.
Ta ütles: "Isa, tunnen end väga haiglase- ja uimasena.
Tule meile kiiresti appi, sest vajame sind."
Peale seda minestas Matt ära.
Isa hüppas autosse
ja palvetas kogu tee, kihutades oma laste juurde.
Ütlesin: "Jumal, tahan praegu kuulda Sind.
Vajan Su tarkust ja tunnetust, mida praegu teha.
Ma ei tea, mis mind sinna jõudes ees ootab."
Mark leidis noored uimaste, aga elusatena eest.
Kõik sümptomid viitasid vaid ühele - vingugaasi mürgitusele.
Ta viis nad kiiresti värske õhu kätte ja helistas siis 112.
See oli väga ärev hetk. Vaid minutite küsimus.
Ja siis tuli tuletõrjeauto.
Tuletõrjujad avastasid koha peal gaasipõleti lekke.
Majas sees olev vingugaasi tase oleks aga pidanud olema surmav.
Tuletõrjepealik Michael Griffin oli ka tol hommikul seal.
Tööstuslikus kontekstis
võib vingugaasi keskel olla sümptomiteta 8h,
kui gaasiosakeste suhe on 50 miljoni õhuosakese kohta.
Neil oli gaasiosakeste suhe 240 miljoni õhuosakese kohta.
Tundsin sellise taseme juures suurt kergendust,
et nad olid teadvusel ja väljas värske õhu käes.
Kuid nad vajasid siiski arstiabi, sest selle nähud olid veres alles.
Nad andsid Mattile ja Amyle hapnikku ja viisid nad haiglasse kontrolli.
Nende jaoks oli oht möödas.
Küll aga polnud arstid kindlad,
kuidas on lood nende sündimata lapsega.
Nad ei teadnud, mida teha,
sest neil puudus varasem kogemus sellises olukorras rasedaga.
Mu suurim soov aga oli, et mu lapsega oleks kõik korras.
Paar veetis oma tänupüha haiglas, olles tänulik elus olemise eest.
Samas palusid nii pere kui sõbrad nende beebi elu eest.
Kaasasime nii oma pere, koguduse kui kõik teised palvetama.
Mitte vaid Matty ja Amy taastumise eest,
aga ka nende beebi eest.
Kõik need palveketid ja E-kirjad ning julgustus, mida saime,
oli erakordne.
Nad said paari päeva pärast koju
ja arstid jälgisid järgnevad 2 kuud väga hoolikalt Amyt ja ta beebit.
Kuniks 20. jaanuaril, 2018. a. nägi ilmavalgust Lennon Louis Knabe.
Ta oli täiuslik ja nägi hea välja.
Ka kõik ta näidud olid korras.
Mu armastus me väikese tütre vastu oli kirjeldamatu.
Tema esmakordne nägemine oli tunneteküllane.
Matt oli selleks ajaks vahetanud välja katkise gaasipõleti
ja pannud kõikjale vingugaasiandurid.
Neil ikka väga vedas, et nad selliselt pääsesid
ja et isa neid kiiresti päästma tuli.
Võinuks minna ka teisiti.
On ülimalt oluline, et kodudes oleks vingugaasiandurid olemas.
Täna tuletab iga uus tänupüha meelde Jumala õnnistusi
ja imet, et nad on endiselt elus.
See tuletab kohe kindlasti meelde nii tänupüha kui Jumala imelisust.
Ja seda, kuidas Ta kannab meid kõigest läbi.
Nagu öeldud -
ma armastan tänupüha, traditsioone ja perekonda
ja kõik toimunu paneb sind seda kõike veelgi enam hindama.
Kõigele tagasi vaadates
näeme kohe kindlasti Jumala hoidvat kätt selles loos.
Kohe kindlasti põhjust tänulik olla.
Milline imeline tänupüha ime näha tervet last ilmale tulemas.
Fantastiline!
Palun paigaldage oma kodudesse vingugaasiandurid.
Vingugaas on vaikne tapja, mida ei näe ega tunne
ja mille tihe konsentratsioon muudab teid tegutsemisvõimetuks.
Te ei pruugi suuta isegi 112 helistada.
Nii et hankige endale kohe kindlasti see vingugaasiandur.
Peagi aga tahame palvetada te eest,
julgustades teid enne teiste inimeste palvevastustega.
Texases elaval Natashal oli põletik, mis tingis juuste väljalangemise.
See oli kohutav tunne.
Vaadates aga kord me saadet, kuulis ta Terryt ütlemas:
"Olete seisus, kus kaotate salkude viisi juukseid,
nii et te peas on kiilakad laigud.
Jumal aga tervendab teid ja te juuksed kasvavad tagasi."
Natasha võttis selle sõna vastu
ja vaid 2 päeva pärast olid need kiilakad laigud kadunud
ja peagi ka kogu põletik.
Belinda: "Gordon ütles ühes saates,
et kellegi vasakus põlves on lõikav valu.
Võtsin selle sõna oma poja isa jaoks vastu,
kes teatas hiljem samal päeval et ta põlv on paranenud
ja ta sai jälle normaalselt käia.
Suur tänu ja olge väga õnnistatud!"
Võtke heaks ja õnnistusi teilegi!
Jumal tahab õnnistada teid.
Tänagem Teda kõigi Ta õnnistuste eest!
Piiblis on öeldud:
"Kiida, mu hing, Issandat ja ära unusta ainsatki tema heategu!
Tema annab andeks kõik su ülekohtu."
Kas pole imeline?
Ta andestab iga viimse su patu ja vea -
nii teadlikult kui teadmata tehtu.
Ta andestab need kõik, mistõttu tänagem Teda selle eest!
Kuid Ta ka tervendab kõigist haigustest.
Kas pole imeline?
Ta tahab seda teha, on tõotanud seda teha
ja ka teeb seda.
Me peame vaid tänama Teda selle eest
ja võtma selle vastu.
Minema Tema ligiollu tänuga.
Nii et teeme seda kohe praegu.
Me palvetame te eest.
Issand, me tuleme Su ette
ja täname Sind kõigi Su heategude eest.
Selle eest, kuidas kosutad me hinge ja taastad me nooruse.
Sa annad meile jõudu ja vitaalsust.
Sa annad meile elu ja hingeõhku.
Issand, me täname Sind kõige eest, mida oled teinud
ja mida saad veel tegema.
Me võtame selle vastu,
paludes, et sirutaksid oma käe tegemaks imesid.
Siruta oma käsi ja anna meile usku uskuda võimatut,
sest Sinuga koos on kõik võimalik.
Me palume seda ja võtame selle vastu Jeesuse nimel.
Kellelgi on kopsudega mingi teema.
Te kopsudes on nagu musta hallitust.
Ükski ravim pole suutnud aidata, aga Jumal tervendab teid just praegu.
Te võime hingata ja teha seda sügavalt,
saab taastatud Jeesuse nimel.
Kellegi vasakus ülemises lõualuus on hambapõletik
ja te hambad on hakanud seetõttu logisema.
Jumal kõrvaldab selle põletiku ja kõik saab taastatud.
Kogete, kuidas Ta vägi läbistab te põsesarna
ja kogu see põletik ning valu kaob.
Nüüdsest on kõik jälle hästi.
Kellegi kodus on küte välja lülitatud.
Võimalik, et arvete mittetasumise tõttu.
Kuid Jumal muudab selle olukorra
ja teiega on eesootaval talvel kõik hästi.
Kõik saab korda Jeesuse nimel.
Kellegi parem kõrv valutab hullusti.
Valu otsekui käib te kõrvas ringi.
Jumal aga tervendab teid ja kõrvaldab selle põletiku.
Jeesuse nimel.
Kellegi alaseljas on tugev valu
ja teil on peale istumist raske püsti saada.
Väga sügav ja tugev valu.
Pange oma käsi sinna selja peale just praegu.
Jumal tervendab teid
ja te saate täielikult terveks Jeesuse nimel.
Issand, me täname Sind,
et andestad kõik meie üleastumised ja tervendad kõik meie haigused.
Täname Sind kõige eest, mida oled meie heaks teinud.
Me täname Sind Jeesuse nimel, aamen.
Andke meile teada, kui olete terveks saanud.
Kui aga soovite eestpalvet, helistage TV7'sse: 44 22 227
Järgmisena lugu naisest,
kes jäi leseks vaid 3 nädalat enne oma 1. pulma-aastapäeva.
Mattie elu kukkus kokku peale oma mehe ootamatut surma.
Kust ta siis leidis jõudu ja isegi lootust
keset oma südamevalu?
Kuuleme peagi.
RÕÕM - PÜÜA SEE KINNI!
Mattie arvas algul, et ta mees Ben sai kerge peapõrutuse
kuna komistas korraks trepil ja lõi pea ära.
Nad läksid koheselt haiglasse, kust Ben enam ei naasenud.
Alan Jacksoni tütar Mattie seisis silmitsi uskumatu tragöödiaga,
olles olnud abielus vähem kui aasta.
Ta abikaasa Ben suri tänu ajuvigastusele.
Teadmata, mida tulevik toob,
tundis Mattie end kui halvatu- ja lootusetuna.
Me elu laguneb koost',
kui sünnib midagi, mida ei oska oodatagi.
Me vajame nii palju rohkem jõudu, kui mida ise omame.
Oma raamatus "Reedesed sidrunid"
jagab ta oma leina- ja kaotuse teekonnast
ja sellest,
kuidas keset oma elu suurimat kaotust oma usust kinni hoidis.
Mattie on täna meiega Skype'i teel!
Tere tulemast me saatesse! Tore, et olete meiega.
Tänan kutsumast!
Te abikaasa oli 11 päeva kunstlikus koomas.
Mis tunne see oli ja mis te peas sel ajal toimus?
Tuhat mõtet.
Sellest rääkimine või kirjutamine tundub endiselt ebareaalne.
Ütlen oma raamatus,
et ma ei teadnud varem, mida tähendab kehaväline kogemus,
aga kogu too nädal oli kui kohutavas unenäos hõljumine
ja see tunne on endiselt veidi alles.
Kuid kõige raskem osa oli teadmatus ja ootamine.
Püüad ikka loota ja võidelda palves,
teadmata samas, kuis kõik laheneb.
Kõik, kes on tervisehädade- või vigastustega kokku puutunud,
teavad, kui raske see ootamine on.
See kõik oli nii ootamatu
ja isegi peale seda juhtunut ei tajutud olukorra tegelikku tõsidust.
Ütlete oma raamatus, et hakkasite alles peale Beni kaotust
kogema Jumala Sõnas peituvaid Jumala südamelööke.
Mida see tähendab?
Ma olen kasvanud üles kristlikus kodus ja koolis
ja olen tänulik selle aluse eest.
Kuid kõik see, mida usud ja mida usud Jumala võimekuse osas,
saab reaalseks alles keset elu traagikat ja väljakutseid.
See, mida usume, muutub reaalseks elu raskustes.
See, mis meid tavaoludes Jumala poole tõmbab,
on Tema armastus, heldus ja headus.
Kui aga vaadata Piiblisse
ja näiteks Iiobi, Aabrahami või Pauluse peale,
siis nende elud olid täis raskusi.
Kuniks ma ise polnud seda kogenud, ei mõistnud ma ka,
kuidas Jumal näitab meile nii kenasti Piiblis ja selle lugude kaudu,
et elus tuleb ette raskusi.
Ta lausa ütleb seda ette:
"Maailmas on teil ahastust, aga mina olen maailma ära võitnud!"
Nii et Jumal ütleb juba ette, et elu ei ole vaid lust ja lillepidu
ja piiblilood on täis raskusi, nii nagu me eludki.
Kuidas te vastaks küsimusele,
miks Jumal laseb sellistel asjadel sündida?
Usun, et enamus inimesi küsib seda.
Kindlasti.
Usun, et vastus sellele on see, et meil pole sellele vastust.
Minu jaoks kõige raskem küsimus
ja samas hetk, kus olin tõesti vihane Jumala peale,
et Ta ei sekkunud sellesse olukorda,
oli see, kui küsisin Jumalalt:
"Oli see Sul ette planeeritud või Sa lasid õnnetusel juhtuda?"
Sest uskudes ülimasse Jumalasse, on vaid need kaks varianti.
Tahtsin saada vastust, mida lõplikult siiski ei saanud.
Aga ainuüksi selle ausa vestluse pidamine palves
oli juba abiks.
Ega see vastus oleks ju mu meest nagunii tagasi toonud
või mu südamevalu leevendanud.
Nii et Jumalaga koos sellest läbiminek ei sõltu vastuse saamisest,
vaid sellest, et lased Tal end tervendada.
Oli see siis õnnetus või ette teada asi. Me ei tea.
Kuid ka selle õnnetuse ajastus muutis kõik veelgi traagilisemaks.
3 kuu sisse peale Beni surma
mahtus teie 1. pulma-aastapäev, tänupüha ja jõulud.
Kõik ilma temata.
Kuidas te sellega toime tulite?
Olen nii tänulik,
et saan selle aasta tänupühad olla teistega koos.
Kõik esimesed päevad ja pühad ilma kellegita, keda armastad,
on täis meeletut valu,
aga samas ka kui tuima olekut.
Olen ikka öelnud, et adrenaliin on tõeline kink Jumalalt,
sest see aitab su ühest hetkest teise.
Olen ühtlasi ka kogenud, et Jumala arm on uus igal hommikul.
Iga tähtpäev või püha kestab vaid 24h
ja need on kohutavad,
aga Jumal annab kõik, mis vaja, et need 24h üle elada.
Ümbritsege end inimestega,
kes armastavad teid ja te lahkunud lähedast
ja kes on valmis rääkima temast
ning kaasama teda oma vestlustesse ja lugudesse.
Samas aga suhelge pidevalt Jumalaga,
öeldes: "Ma vajan praegu jõudu, puhkust või rahu"
ja Ta on olemas te jaoks.
Rääkides Jumala kohalolust...
Jõululaupäeval juhtus midagi, mille pärast olite palunud.
Seal on tegelikult paar asja,
aga üks asi, mida läbi selle kõige õppisin, on see,
et kuna meil on õrn ja lähedane suhe Jumalaga,
saame me ka paluda Ta käest asju, mida me süda vajab.
Eriti, kui me süda on murtud.
Ma teadsin oma mõistusega, et Ben on Jeesuse juures,
sest ta oli usklik ja elanud kogu oma elu Jumalaga.
Aga ma palusin Jumalalt üht isiklikku märki,
kus Ben oleks nii õnnelik,
et ta ei tuleks tagasi ka siis, kui see võimalik oleks.
Nii sai mulle osaks üks väike Jumala "märguanne",
kui nägin seitset väikest kalkunit jalutamas oma naabri õuel.
Me elame kaubanduskeskuse lähedal nii et üldse mitte maakohas,
aga Ben oli kõva kalkunite jahtija,
nii et see oli kui väike märguanne Jumalalt:
"Ma kuulen su palveid ja kannan hoolt su eest."
Ühtlasi palusin enne jõule, et Jumal näitaks mulle unenäo.
Kõik mu lähedased nägid Benist unenägusid,
mis olid isiklikud nende kontekstis,
aga mis kätkesid endas ka sõnumit, et ta on taevakodus Jumala juures.
Olin palunud kuid, et ma näeks ka mõne sellise unenäo,
mispeale Jumal näitas mulle 22.12
kõige ilusama, imelisema ja jumalikuma unenäo,
kus ma nägin Beni taevas.
Ta viibis seal väljas ja tegeles oma lemmiktegevustega.
See kinnitas mulle, et ta on taevas ja just seal, kus ta olema peab
ja et tal läheb ülihästi,
nii nagu meilgi saab minema, kui sinna ükskord jõuame.
See oli imeilus ja tõi rahu mu hingele.
Mattie looga saab lähemalt tutvuda ta raamatust "Reedesed sidrunid -
usaldades Jumalat läbi suurima südamevalu."
Elu on ilus, aga sinna jagub ka oma raskeid aegu.
Aitäh te avatuse ja saates osalemise eest!
Tore, et olite meiega. Olge õnnistatud!
Suur tänu!
Ehk teate kedagi, kes vajab lugeda lootust täis raamatut.
Järgmisena lugu palvevastusest keset pandeemiat.
See isa räägib, mis päästis nii ta äri kui elu.
Kohe varsti.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Kui koroona ajal kõik kinni pandi,
hakkasid need isa ja poeg vaatama internetis "Superraamatut".
Ühtlasi palusid nad iga õhtu üheskoos,
et Jumal aitaks neid keset seda pandeemiat.
Nende palved said peagi ka vastatud ja nende elud muutusid igaveseks.
11-aastased Mark ja Cancuun on head sõbrad.
Neile meeldib koos sulgpalli mängida ja aega veeta.
Mõni päev enne koroona algust küsis Marki sõber ta käest midagi.
Ta küsis: "Kas tahad tunda Jumalat?"
Vastasin: "Muidugi tahan ma tunda Jumalat."
Nii hakkas Mark käima koos sõbraga pühapäevakoolis,
kus vaadati ka "Superraamatut".
Kord näidati seal lugu Jeesusest ja Tema ülestõusmisest.
Sain teada, et Jeesus tuli meid lunastama.
Mark palus peale seda palve, et saada kristlaseks.
Kogesin, et algan uut elu
ja teadsin, et lähen üks päev taevasse.
Vaid mõni nädal peale seda pandi kirik koroona tõttu kinni.
Nii jätkas pühapäevakooli õpetaja tundide läbiviimist internetis.
Õpetaja saatis meile "Superraamatu" lingid
ja kui olime need lood ära vaadanud, arutasime neid neti-koosoleku teel.
Mark elab koos isaga
ja kutsus tedagi "Superraamatut" vaatama.
Õhtuti aga nad palusid üheskoos.
Tänu koroonale
ei käinud mu hallatavas bensiinijaamas
ühtki klienti.
Kartsin, et firma paneb selle kinni.
Ütlesin isale, et Jumal on päris
ja kui Teda palume, siis Ta ka aitab meid.
Nende palved said vastatud ja seda bensiinijaama ei pandud kinni.
Koroona lõppedes läks isa koos pojaga kirikusse
ja palus samuti kristlaseks saamise palve.
"Superraamat" näitas mulle, et Jumal on päris.
Ta armastab meid ja kogu aeg koos meiega.
Täna pean ma piiblitunde koos oma kolleegidega.
Usun, et kõik peaks vaatama Jumala tundmiseks "Superraamatut".
Aitäh, et olete selle meieni toonud!
See Taimaalt tulev tänu kuulub teile, kui olete Klubi 700 liige.
Me näitame "Superraamatut" nii telekanalite kui interneti kaudu.
Ka on meil olemas imeline "Superraamatu" piibliäpp,
Youtube'i kanal ja muid väljundeid,
mille kaudu lapsed üle maailma saavad osa piiblilugudest.
Ja need pole üldse mitte inglise, vaid paljude nende enda emakeeles.
Ekraanilt on näha, mis maades ja keeltes "Superraamatut" näeb.
Te võite olla osa sellest kõigest,
kas aidates tõlkida neid materjale, levitada neid vms.
Nüüd aga vaatajate küsimuste juurde.
Lou: "Olen aprillist saati maadelnud uneapnoega.
Ühtlasi kaotan kaalu, kuigi söön ja ka mu juuksed langevad välja.
Tänu unepuudusele on hakanud ka mälu kaduma.
Palvetan ja loen Piiblit, aga miski ei aita.
Kardan väga surra.
Mida ma tegema peaks?"
Te ei öelnud, kas olete ka arstil käinud,
aga kui ei, siis soovitan seda väga teha.
Unetuse taga võib olla erinevaid terviseprobleeme.
Jah, see võib olla uneapnoe, aga ka midagi muud.
Kindlasti olete juba proovinud erinevaid koduseid vahendeid
ja nagu ütlesite - ka palvetanud ning lugenud Piiblit.
Nii ongi küsimus,
kas olete käinud ka arsti juures või uneuuringutel?
Need võivad olla suureks abiks edasiste sammude tegemiseks.
Arianna: "Kas Jumal on kontrolliv?
Mul on väga kontrollivad vanemad, kes on alati teinud, mida tahtnud,
laskmata mul sõnagi sekka öelda.
Mulle tundub, et Jumal on ka selline. On Ta?"
Jumal pole selline,
aga te vanemad on nagu minu vanemad
ja mu lapsed ütleks kindlasti sama minu kohta.
Jumal on teinud midagi väga ägedat - Ta on pannud meid valitsema
ja on andnud meile vaba tahte, mida ka kasutada.
Kui te vanemad ei teinud nii nagu te tahtnuks,
siis samas teadke, et Jumal soovib, et teil oleks vaba elu ja vaba tahe.
Ta tahab, et kogeksite lootust ja rahulolu oma hinges.
Ta soovib teile seda kõike.
Miks?
Sest Ta armastab teid täiega ja soovib, et kogeksite neid asju.
Küsimus tundub pigem olevat, kes kontrollib keda
ja kas äkki te püüate kontrollida oma vanemaid?
Võin omast kogemusest öelda, et see ei toimi
ja neil kulub omajagu mahvi teie kontrollimiseks.
Kuid need negatiivsed aspektid pole kindlasti osa Jumalast.
Lõpetuseks aga Roomlastele 10:9:
"Kui sa oma suuga tunnistad, et Jeesus on Issand
ja oma südames usud, et Jumal on ta üles äratanud surnuist,
siis sind päästetakse."
Kui vajad rääkida kellegagi, kes hoolib,
helista TV7sse: 44 22 227 või kirjuta: palve@tv7.ee
Tõlge: Anne-Ly Raukas